Решение на Общия съд (четвърти състав) от 10 февруари 2021 г. — Şanli/Съвет
(Дело T‑157/19)
„Обща външна политика и политика на сигурност — Ограничителни мерки за борба с тероризма, насочени срещу определени лица и образувания — Замразяване на средства — Списък на лицата, групите и образуванията, чиито финансови средства и икономически ресурси се замразяват — Запазване на името на жалбоподателя в списъка — Задължение за мотивиране“
1.      Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Абстрактно излагане — Недопустимост — Гъвкаво тълкуване
(член 76, буква г) от Процедурния правилник на Общия съд)
(вж. т. 24 и 25)
2.      Актове на институциите — Мотивиране — Задължение — Обхват — Специални ограничителни мерки за борба с тероризма, насочени срещу определени лица и образувания — Замразяване на средства — Минимални изисквания
(член 296, втора алинея ДФЕС; член 41, параграф 2, буква в) от Хартата на основните права на Европейския съюз; Обща позиция 2001/931 на Съвета; Решение (ОВППС) 2019/25 на Съвета; Регламенти № 2580/2001 и 2019/24 на Съвета)
(вж. т. 36—40)
3.      Обща външна политика и политика на сигурност — Специални ограничителни мерки за борба с тероризма, насочени срещу определени лица и образувания — Замразяване на средства — Задължение за мотивиране — Обхват — Изложение на мотивите — Оставяне на името на жалбоподателя в спорните списъци въз основа на връзката му с ПКК и квалифицирането на същата като група или образувание, извършвала/о терористични действия — Отмяна на актовете от Съвета, с които ПКК отново е включена в списъците за замразяване на средства между 2014 г. и 2017 г. — Непълнота на мотивите
(член 296 ДФЕС; Решение (ОВППС) 2019/25 на Съвета; Регламент 2019/24 на Съвета)
(вж. т. 53—56 и 60—64)
4.      Съдебно производство — Искова молба или жалба — Изисквания за форма — Определяне на предмета на спора — Искане за обезщетение, изложено за първи път в писмената реплика — Недопустимост
(членове 268 ДФЕС и 340 ДФЕС; член 76, буква г) от Процедурния правилник на Общия съд)
(вж. т. 70—72)
Предмет
От една страна, искане на основание на член 263 ДФЕС за отмяна на Решение (ОВППС) 2019/25 на Съвета от 8 януари 2019 година за изменение и актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2018/1084 (OВ L 6, 2019 г., стр. 6) и на Регламент за изпълнение (ЕС) 2019/24 на Съвета от 8 януари 2019 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2018/1071 (OB L 6, 2019 г., стр. 2), в частта, в която се отнасят до жалбоподателя, и от друга страна, искане на основание на член 268 ДФЕС за обезщетение на вредите, които жалбоподателят твърди, че е претърпял вследствие на тези актове
Диспозитив
1)
Отменя по отношение на г‑н Dalokay Şanli Решение (ОВППС) 2019/25 на Съвета от 8 януари 2019 година за изменение и актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2018/1084, както и Регламент за изпълнение (ЕС) 2019/24 на Съвета от 8 януари 2019 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2018/1071.
2)
Отхвърля жалбата в останалата ѝ част.
3)
Осъжда Съвета на Европейския съюз да понесе, наред с направените от него съдебни разноски, и тези на г‑н Şanli.
4)
Кралство Нидерландия понася направените от него съдебни разноски.